Mauling Governorate

Ing South Governorate (الجنوب‎; transliterated: al-Janub) metung ya kareng governorate ning Lebanon. Ing South Lebanon o Mauling Lebanon maki populasiun yang 360,000 memalen ampong lualas a 2,000 km². Ing tungku na o capitoliu ya pin ing Sidon. Kapante ne ning dayatmalat ing mababa nang diling katas; ing pekamatas, 1,000 metru. Samut-samut la reng tau: Shiite, Sunni, Orthodox, Catolicu, Armenian, ampong Protestanti. Maliaring mibagsak ing temperatura king 4 °C neng karimlan o panaun ning dimla, nung kapilan dakal ing uran ampon niebe kareng mangatas a lugal. Neng kaleldo, maliari lang mitas king 30 °C king bebe dayatmalat ing temperatura. Atin yang mapilan a ilug ing governorate: Litani, Zahrani, Naqura, Awali, Qasmiye, ampong Hasbani. Pikabaluan ya ing lugal kareng pitatamnan sagin ampong citrus. Deng Local a Maliliari ampong Apupuntalan Dakal la reng bageng managiag kareng tau king lugal, kayabe la reng bebe dayatmalat a maki maputing balas king mauli ning Tyre, ampo ing pamag-snorkle o pamanyisid kareng makalbug a ruina o mengalasak a lakanbalen/ciudad malapit kareng mangatuang lakanbalen ning Sidon ampong Tyre. Aburi do reng mahilig king cultura deng dakal taung Pazar a kanita pang panaun a Ottoman, at makapag-relax ka kaibat ning patingapun king metung a seafood restaurant nung nu me ababation king lalam ing dayatmalat a Mediterraneo. Mararapat murin king Mauling Lebanon ing fiestang Tyre o Tyre festival, nung nu libu-libu lang turista deng daratang banua-banua. Relihiun king South Governorate Shia la reng keraklan, 45.9%; Sunni la reng kadua, 37%; Cristianu la reng katlu, 17%; Druze la reng tauli, 0.1%. Distritu Sidon Distritu Jezzine Distritu Tyre Distritu Lakanbalen/ciudad Jezzine Sidon or Saida Tyre El - Kfeir (Kufayr az Zayt) Sarafand Kfarmelki Lon la murin Mauling Lebanon Jabal Amel Archived Pebreru 19, 2008 at the Wayback Machine